ᱥᱤᱵᱽᱨᱟᱡᱽ ᱥᱤᱝ ᱪᱚᱣᱦᱟᱱ

ᱥᱤᱵᱽᱨᱟᱡᱽ ᱥᱤᱝ ᱪᱚᱣᱦᱟᱱ (ᱡᱟᱱᱟᱢ ᱕ ᱢᱟᱨᱪ ᱑᱙᱕᱙) ᱫᱚ ᱢᱤᱫ ᱥᱤᱧᱚᱛᱤᱭᱟᱹ ᱨᱟᱡᱽᱟᱹᱨᱤᱭᱟᱹ ᱟᱨ ᱵᱷᱟᱨᱚᱛᱤᱭᱚ ᱡᱚᱱᱛᱟ ᱯᱟᱨᱴᱤ ᱨᱤᱱᱤᱡ ᱥᱚᱦᱮᱫ ᱠᱟᱱᱟᱭ ᱾ ᱩᱱᱤ ᱒᱐᱒᱐ ᱠᱷᱚᱱ ᱟᱨ ᱫᱚᱦᱲᱟ ᱒᱐᱐᱕ ᱠᱷᱚᱱ ᱒᱐᱑᱘ ᱥᱟᱞ ᱫᱷᱟᱹᱨᱤᱡ ᱢᱚᱫᱷᱭᱚ ᱯᱨᱚᱫᱮᱥ ᱨᱤᱱᱤᱡ ᱑᱗ ᱟᱹᱱᱤᱡ ᱟᱨ ᱱᱤᱛᱚᱜ ᱥᱤᱨᱟᱹ ᱢᱚᱱᱛᱨᱤ ᱞᱮᱠᱟᱛᱮ ᱠᱟᱹᱢᱤ ᱠᱟᱱᱟᱭ ᱟᱨ ᱒᱐᱐᱖ ᱥᱟᱞ ᱠᱷᱚᱱ ᱵᱩᱫᱷᱱᱤ ᱠᱷᱚᱱ ᱟᱨ ᱫᱚᱦᱲᱟ ᱑᱙᱙᱐ ᱥᱟᱞ ᱠᱷᱚᱱ ᱑᱙᱙᱑ ᱥᱟᱞ ᱫᱷᱟᱹᱨᱤᱡ ᱢᱚᱫᱷᱭᱚ ᱯᱨᱚᱫᱮᱥ ᱨᱮ ᱵᱤᱫᱷᱟᱱᱥᱚᱵᱷᱟ ᱨᱤᱱᱤᱡ ᱥᱚᱦᱮᱫ ᱮ ᱛᱟᱦᱮᱸ ᱠᱟᱱᱟᱭ ᱾ ᱩᱱᱤ ᱢᱚᱫᱷᱭᱚ ᱯᱨᱚᱫᱮᱥ ᱨᱤᱱᱤᱡ ᱟᱹᱰᱤ ᱫᱤᱱ ᱫᱷᱟᱹᱨᱤᱡ ᱥᱮᱵᱟ ᱭᱤᱡ ᱥᱤᱨᱟᱹ ᱢᱚᱱᱛᱨᱤ ᱢᱮᱱᱟᱭᱟ ᱾

ᱩᱱᱤ ᱒᱐᱑᱙ ᱠᱷᱚᱱ ᱒᱐᱒᱐ ᱥᱟᱞ ᱫᱷᱟᱹᱨᱤᱡ ᱵᱷᱟᱨᱚᱛᱤᱭᱚ ᱡᱚᱱᱛᱟ ᱯᱟᱨᱴᱤ ᱨᱤᱱᱤᱡ ᱢᱟᱨᱮ ᱡᱟᱹᱛᱤᱭᱟᱹᱨᱤ ᱡᱚᱜᱚ ᱯᱟᱨᱥᱮᱛ, ᱥᱚᱸᱥᱚᱫᱤᱭ ᱵᱳᱨᱰ ᱨᱤᱱᱤᱡ ᱥᱚᱦᱮᱫ ᱟᱨ ᱵᱷᱟᱨᱚᱛᱤᱭᱚ ᱡᱚᱱᱚᱛᱟ ᱯᱟᱨᱴᱤ ᱨᱤᱱᱤᱡ ᱛᱟᱞᱢᱟ ᱵᱟᱪᱷᱱᱟᱣ ᱠᱩᱢᱩᱴ ᱨᱤᱱᱤᱡ ᱥᱚᱦᱮᱫ ᱦᱚᱸ ᱛᱟᱦᱮᱸ ᱠᱟᱱᱟᱭ ᱾ ᱩᱱᱤ ᱒᱐᱐᱒ ᱠᱷᱚᱱ ᱒᱐᱐᱒ ᱥᱟᱞ ᱫᱷᱟᱹᱨᱤᱡ ᱵᱷᱟᱨᱚᱛᱤᱭᱚ ᱡᱚᱱᱚᱛᱟ ᱭᱩᱵᱟ ᱢᱚᱨᱪᱟ ᱨᱤᱱᱤᱡ ᱡᱟᱹᱛᱤᱭᱟᱹᱨᱤ ᱯᱟᱨᱥᱮᱛ ᱞᱮᱠᱟᱛᱮ ᱛᱟᱦᱮᱸ ᱠᱟᱱᱟᱭ ᱾ ᱩᱱᱤᱫᱚ ᱑᱙᱙᱑ ᱠᱷᱚᱱ ᱒᱐᱐᱕ ᱥᱟᱞ ᱫᱷᱟᱹᱨᱤᱡ ᱵᱤᱫᱤᱥᱟ ᱨᱤᱱᱤᱡ ᱩᱫᱩᱜ ᱥᱚᱫᱚᱨᱤᱡ ᱞᱳᱠᱥᱚᱵᱷᱟ ᱥᱚᱦᱮᱫ ᱦᱚᱸ ᱛᱟᱦᱮᱸ ᱠᱟᱱᱟᱭ ᱾ ᱵᱤᱡᱮᱯᱤ ᱨᱤᱱᱤᱡ ᱟᱹᱭᱩᱨᱤᱭᱟᱹ ᱞᱮᱠᱟᱛᱮ, ᱪᱚᱣᱦᱟᱱ ᱫᱚ ᱢᱚᱫᱷᱭᱚ ᱯᱨᱚᱫᱮᱥ ᱯᱚᱱᱚᱛ ᱨᱤᱱᱤᱡ ᱢᱟᱨᱟᱝ ᱥᱩᱛᱨᱮᱛ ᱟᱨ ᱯᱟᱨᱥᱮᱛ ᱞᱮᱠᱟᱛᱮ ᱠᱟᱹᱢᱤ ᱟᱠᱟᱫᱟᱭ ᱾ ᱩᱱᱤᱫᱚ ᱑᱙᱗᱒ ᱥᱟᱞ ᱨᱮ ᱑᱓ ᱵᱚᱪᱷᱚᱨ ᱩᱢᱮᱨ ᱨᱮ ᱨᱟᱥᱴᱨᱤᱭᱚ ᱥᱣᱟᱭᱟᱢᱥᱮᱵᱚᱠ ᱥᱚᱝᱜᱷᱚ ᱨᱮ ᱥᱮᱞᱮᱫ ᱮᱱᱟᱭ ᱾

ᱯᱩᱭᱞᱩ ᱡᱤᱭᱚᱱ ᱟᱨ ᱥᱮᱪᱮᱫ
ᱥᱤᱵᱽᱨᱟᱡᱽ ᱥᱤᱝ ᱪᱚᱣᱦᱟᱱ ᱟᱜ ᱡᱟᱱᱟᱢ ᱫᱚ ᱥᱤᱦᱚᱨ ᱦᱚᱱᱚᱛ ᱨᱮᱱᱟᱜ ᱡᱮᱭᱛ ᱟᱹᱛᱩ ᱨᱮ ᱯᱨᱮᱢ ᱥᱤᱝ ᱪᱚᱣᱦᱟᱱ ᱟᱨ ᱟᱡᱤᱡ ᱵᱟᱹᱦᱩ ᱥᱩᱱᱫᱚᱨ ᱵᱟᱭ ᱪᱚᱣᱦᱟᱱ ᱛᱤᱠᱤᱱᱟᱜ ᱠᱤᱨᱟᱨ ᱜᱷᱟᱨᱚᱸᱡᱽ ᱨᱮᱭ ᱦᱩᱭ ᱞᱮᱱ ᱛᱟᱦᱮᱸᱫ, ᱟᱨ ᱩᱱᱤᱫᱚ ᱠᱤᱨᱟᱨ ᱥᱟᱶᱛᱟ ᱨᱤᱱᱤᱡ ᱠᱟᱱᱟᱭ ᱾ ᱩᱱᱤᱫᱚ ᱵᱚᱨᱠᱚᱛᱩᱞᱞᱟᱦ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱵᱷᱚᱯᱟᱞ ᱠᱷᱚᱱ ᱮᱢ.ᱮ. (ᱯᱷᱤᱞᱚᱥᱚᱯᱷᱤ) ᱨᱮ ᱥᱚᱱᱟ ᱢᱮᱰᱟᱞ ᱡᱤᱛᱠᱟᱹᱨ ᱞᱮᱱᱟᱭ ᱾

ᱯᱩᱭᱞᱩ ᱨᱟᱡᱽᱟᱹᱨᱤ ᱠᱟᱹᱢᱤ
ᱟᱡᱟᱜ ᱯᱩᱭᱞᱩ ᱨᱟᱡᱽᱟᱹᱨᱤ ᱠᱟᱹᱢᱤ ᱫᱚ ᱞᱳᱠᱥᱚᱵᱷᱟ ᱞᱟᱹᱜᱤᱫ ᱯᱩᱭᱞᱩ ᱵᱟᱪᱷᱱᱟᱣ ᱫᱷᱟᱹᱨᱤᱡ ᱵᱩᱴᱟᱹᱱ ᱦᱩᱭ ᱫᱟᱲᱮᱭᱟᱜᱼᱟ ᱾ ᱑᱙᱗᱕ ᱥᱟᱞ ᱨᱮ ᱩᱱᱤᱫᱚ ᱢᱚᱰᱟᱞ ᱤᱥᱠᱩᱞ ᱯᱟᱹᱴᱷᱩᱣᱟᱹ ᱥᱚᱸᱜᱷ ᱨᱤᱱᱤᱡ ᱯᱟᱨᱥᱮᱛ ᱞᱮᱠᱟᱛᱮ ᱵᱟᱪᱷᱱᱟᱣ ᱮᱱᱟᱭ ᱾

ᱨᱟᱡᱽᱟᱹᱨᱤ ᱠᱟᱹᱢᱤ
ᱪᱚᱣᱦᱟᱱ ᱫᱚ ᱯᱩᱭᱞᱩ ᱫᱷᱟᱹᱣ ᱑᱙᱙᱐ ᱥᱟᱞ ᱨᱮ ᱵᱩᱫᱷᱱᱤ ᱵᱟᱪᱷᱱᱟᱣ ᱴᱚᱴᱷᱟ ᱠᱷᱚᱱ ᱯᱚᱱᱚᱛ ᱵᱤᱫᱷᱟᱱᱥᱚᱵᱷᱟ ᱞᱟᱹᱜᱤᱫ ᱮ ᱵᱟᱪᱷᱱᱟᱣ ᱞᱮᱱ ᱛᱟᱦᱮᱸᱫ ᱾ ᱫᱚᱥᱟᱨ ᱥᱮᱨᱢᱟ ᱩᱱᱤᱫᱚ ᱵᱤᱫᱤᱥᱟ ᱵᱟᱪᱷᱱᱟᱣ ᱴᱚᱴᱷᱟ ᱠᱷᱚᱱ ᱑᱐ ᱟᱱᱟᱜ ᱞᱳᱠᱥᱚᱵᱷᱟ ᱨᱮ ᱟᱡᱟᱜ ᱠᱟᱹᱢᱤ ᱨᱮ ᱯᱩᱭᱞᱩ ᱫᱷᱟᱹᱣ ᱥᱚᱸᱥᱚᱫᱽ ᱥᱚᱦᱮᱫ ᱵᱟᱪᱷᱱᱟᱣ ᱮᱱᱟᱭ ᱾

᱑᱙᱙᱖ ᱥᱟᱞ ᱨᱮ, ᱩᱱᱤᱫᱚ ᱑᱑ ᱟᱱᱟᱜ ᱞᱳᱠᱥᱚᱵᱷᱟ (ᱟᱡᱟᱜ ᱫᱚᱥᱟᱨ ᱠᱟᱹᱢᱤ ᱚᱠᱛᱚ) ᱞᱟᱹᱜᱤᱫ ᱫᱚᱦᱲᱟ ᱵᱟᱪᱷᱱᱟᱣ ᱮᱱᱟᱭ ᱾ ᱩᱱᱤᱫᱚ ᱑᱙᱙᱖ ᱥᱟᱞ ᱠᱷᱚᱱ ᱑᱙᱙᱗ ᱥᱟᱞ ᱫᱷᱟᱹᱨᱤᱡ ᱥᱚᱦᱨᱤ ᱟᱨ ᱜᱨᱟᱢᱤᱬ ᱩᱛᱷᱱᱟᱹᱣ ᱠᱩᱢᱩᱴ ᱨᱤᱱᱤᱡ ᱥᱚᱦᱮᱫ ᱟᱨ ᱢᱟᱹᱱᱢᱤ ᱫᱩᱨᱤᱵᱽ ᱩᱛᱷᱱᱟᱹᱣ ᱵᱤᱵᱷᱟᱜᱽ ᱨᱤᱱᱤᱡ ᱥᱟᱞᱟᱦᱠᱟᱨ ᱠᱩᱢᱩᱴ ᱨᱤᱱᱤᱡ ᱥᱚᱦᱮᱫ ᱟᱨ ᱥᱚᱦᱨᱤ ᱟᱨ ᱜᱨᱟᱢᱤᱬ ᱩᱛᱷᱱᱟᱹᱣ ᱠᱩᱢᱩᱴ ᱨᱤᱱᱤᱡ ᱥᱚᱦᱮᱫ ᱟᱨ ᱑᱙᱙᱗ ᱥᱟᱞ ᱠᱷᱚᱱ ᱑᱙᱙᱘ ᱥᱟᱞ ᱫᱷᱟᱹᱨᱤᱡ ᱵᱤᱡᱮᱯᱤ, ᱢᱚᱫᱷᱭᱚ ᱯᱨᱚᱫᱮᱥ ᱨᱤᱱᱤᱡ ᱢᱟᱨᱟᱝ ᱥᱩᱛᱨᱮᱛ ᱞᱮᱠᱟᱛᱮ ᱛᱟᱦᱮᱸ ᱠᱟᱱᱟᱭ ᱾

ᱢᱚᱫᱷᱭᱚ ᱯᱨᱚᱫᱮᱥ ᱨᱤᱱᱤᱡ ᱥᱤᱨᱟᱹ ᱢᱚᱱᱛᱨᱤ
ᱯᱚᱱᱚᱛ ᱵᱤᱡᱮᱯᱤ ᱯᱟᱨᱥᱮᱛ ᱞᱮᱠᱟᱛᱮ, ᱪᱚᱣᱦᱟᱱ ᱫᱚ ᱓᱐ ᱱᱚᱵᱷᱮᱢᱵᱚᱨ ᱒᱐᱐᱕ ᱥᱟᱞ ᱨᱮ ᱢᱚᱫᱷᱭᱚ ᱯᱨᱚᱫᱮᱥ ᱨᱤᱱᱤᱡ ᱥᱤᱨᱟᱹ ᱢᱚᱱᱛᱨᱤ ᱞᱟᱹᱜᱤᱫ ᱵᱟᱪᱷᱱᱟᱣ ᱞᱮᱱ ᱛᱟᱦᱮᱸᱫ ᱾ ᱩᱱᱤᱫᱚ ᱫᱚᱥᱟᱨ ᱥᱮᱨᱢᱟ ᱵᱩᱫᱷᱱᱤ ᱵᱤᱫᱷᱟᱱᱥᱚᱵᱷᱟ ᱵᱟᱪᱷᱱᱟᱣ ᱴᱚᱴᱷᱟ ᱠᱷᱚᱱ ᱡᱚᱜᱚ ᱵᱟᱪᱷᱱᱟᱣ ᱞᱟᱹᱲᱦᱟᱹᱭ ᱮᱱᱟᱭ, ᱟᱨ ᱟᱡᱟᱜ ᱢᱟᱨᱮ ᱢᱟᱹᱪᱤ ᱓᱖,᱐᱐᱐ ᱠᱷᱚᱱ ᱰᱮᱦᱮᱨ ᱵᱷᱚᱴ ᱛᱮ ᱡᱤᱛᱠᱟᱹᱨ ᱮᱱᱟᱭ ᱾

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ

 ᱥᱤᱵᱽᱨᱟᱡᱽ ᱥᱤᱝ ᱪᱚᱣᱦᱟᱱ  (ᱱᱤᱡᱮᱨ)

ᱛᱷᱚᱠ:᱑᱙᱕᱙ ᱨᱮ ᱡᱟᱱᱟᱢ ᱠᱚ
ᱛᱷᱚᱠ:ᱡᱤᱣᱤᱫ ᱦᱚᱲ
ᱛᱷᱚᱠ:ᱵᱷᱟᱨᱚᱛᱤᱭᱚ ᱡᱚᱱᱛᱟ ᱯᱟᱨᱴᱤ ᱨᱤᱱ ᱥᱤᱨᱟᱹ ᱢᱚᱱᱛᱨᱤ ᱠᱚ
ᱛᱷᱚᱠ:ᱢᱚᱫᱷᱭᱚ ᱯᱨᱚᱫᱮᱥ ᱨᱤᱱ ᱦᱚᱲ
ᱛᱷᱚᱠ:ᱢᱚᱫᱷᱭᱚ ᱯᱨᱚᱫᱮᱥ ᱨᱤᱱ ᱥᱤᱨᱟᱹ ᱢᱚᱱᱛᱨᱤ ᱠᱚ
ᱛᱷᱚᱠ:ᱵᱤᱫᱤᱥᱟ ᱨᱤᱱ ᱦᱚᱲ
ᱛᱷᱚᱠ:ᱥᱤᱦᱚᱨ ᱦᱚᱱᱚᱛ ᱨᱤᱱ ᱦᱚᱲ